ที่ มท ๐๘19.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม 2566

เรื่อง ขอเชิญเข้าร่วมประชุมเชิงปฏิบัติการเวทีแลกเปลี่ยนเรียนรู้วิถีใหม่ เครือข่ายป้องกันควบคุมโรคไม่ติดต่อ Virtual NCD Forum 2023 ครั้งที่ 3 “การป้องกันโรคหลอดเลือดสมองในคนไทย” และขออนุเคราะห์ประชาสัมพันธ์

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมควบคุมโรค ที่ สธ 0412.6/ว 773

 ลงวันที่ 9 มีนาคม 2566 จำนวน 1 ชุด

 ด้วยกรมส่งเสริมการปกครองท้องถิ่นได้รับแจ้งจากกรมควบคุมโรคว่า ปัญหาสุขภาพ
จากกลุ่มโรคไม่ติดต่อเป็นปัญหาสำคัญของประเทศไทยที่เป็นสาเหตุของการเสียชีวิตถึงร้อยละ 70
การจัดการปัญหาสุขภาพดังกล่าวจำเป็นต้องมีการขับเคลื่อนโดยความร่วมมือของภาคีเครือข่ายทุกภาคส่วน
ในทุกระดับ ที่ผ่านมา กรมควบคุมโรคได้ดำเนินการจัดเวทีวิชาการ NCD Forum เพื่อให้ผู้ปฏิบัติงานจากทุกภาคส่วน
ได้แลกเปลี่ยนเรียนรู้ทั้งด้านวิชาการและประสบการณ์การดำเนินงานอย่างเป็นระบบ โดยในปี 2566
กำหนดให้มีการจัดประชุมเชิงปฏิบัติการเวทีแลกเปลี่ยนเรียนรู้วิถีใหม่ เครือข่ายป้องกันควบคุมโรคไม่ติดต่อ Virtual
NCD Forum 2023 ครั้งที่ 3 เรื่อง “การป้องกันโรคหลอดเลือดสมองในคนไทย” เพื่อพัฒนาการป้องกัน
และการดูแลรักษาโรคหลอดเลือดสมองสำหรับผู้ปฏิบัติงานจากหน่วยบริการสุขภาพทั้งภายในและภายนอกกระทรวงสาธารณสุข รวมทั้งเครือข่ายที่ร่วมวางแผน และกำหนดมาตรการดูแลรักษาโรคหลอดเลือดสมอง
ในการนี้ จึงขอให้กรมส่งเสริมการปกครองท้องถิ่นแจ้งองค์กรปกครองส่วนท้องถิ่นเข้าร่วมประชุม ในวันพฤหัสบดีที่
30 มีนาคม 2566 เวลา 09.30 – 16.00 น. ผ่านระบบ Web Conference (Webex Meeting) และ Facebook Live (กองโรคไม่ติดต่อ)

กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่น
เข้าร่วมประชุมตามวัน และเวลาดังกล่าว ผ่านระบบ Web Conference (Webex Meeting) และ Facebook Live (กองโรคไม่ติดต่อ) ทั้งนี้ สามารถดาวน์โหลดสิ่งที่ส่งมาด้วยได้ที่ https://bit.ly/428iump หรือ QR Code ท้ายหนังสือฉบับนี้

 จึงเรียนมาเพื่อโปรดพิจารณา

 ขอแสดงความนับถือ

**** (นายขจร ศรีชวโนทัย)

 อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานป้องกันโรค

โทร. ๐ ๒๒๔๑ ๙๐๐๐ ต่อ 5407

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวรัตนาภรณ์ สองแก้ว

 นายวิวัฒน์ กิตติยะอำพล

ร.อสถ. ...............................

ผอ.กสธ...............................

หน.กง.ปร ..........................

จนท. .......…….………..…...…